### **ஒக்டோபர் 24 அன்று வறுமை மற்றும் உணவுப் பற்றாக்குறையைக் குறைப்பதற்காக வாக்களியுங்கள்**

**வறுமை மற்றும் உணவுப்** பற்றாக்குறை **ஒவ்வொரு நகர்ப்பிரிவுகளிலும் வசிப்பவர்களைப் பாதிக்கிறது. வாடகை கொடுத்தல், உணவைத் தயார்ப்படுத்தல் என்பவற்றுக்கு இடையே மக்கள் தேர்வு செய்ய வேண்டியிருக்கக் கூடாது. ஆனால் ரொறன்ரோ போன்ற செலவு கூடிய நகரத்தில், நல்ல வேலைகள் கிடைப்பது கடினம் மற்றும் சமூகநல உதவித்தொகைகள்** மோசமான வகையில் தேவைக்குப் **போதுமானளவில் இல்லை, எனவே பல குடியிருப்பாளர்கள் செய்ய வேண்டிய தேர்வாக இது இருக்கின்றது.** நடைபெறவிருக்கும் நகராட்சித் தேர்தல், வறுமை மற்றும் உணவுப் பற்றாக்குறையை முடிவுக்குக் கொண்டு வருவதில் உண்மையான முன்னேற்றத்தை உருவாக்குவதற்கு வாக்களிக்க உங்களுக்கு ஒரு சிறந்த வாய்ப்பாகும்.

**பிரச்சினை என்ன?**

வறுமை பரவலாகவும் சமமற்ற முறையில் பரவியும் உள்ளது. ரொறன்ரோவில், [13.2% **குடியிருப்பாளர்கள்**](https://www.socialplanningtoronto.org/poverty_drops_what_to_learn) 2020 **இல் வறுமையை அனுபவித்தனர்.** நமது அமைப்புகள் மற்றும் நிறுவனங்களில் வறுமை வேரூன்றி இருப்பதால், வலுவீனமுற்ற மக்கள் மற்றும் பழங்குடியினர், இனம் சார்ந்தவர்கள், புதிய குடிவரவாளர்கள், புலம்பெயர்ந்தோர் மற்றும் முதியோர்கள் ஆகியோர் ஒட்டுமொத்த மக்கள் தொகையை விட அதிக வறுமை விகிதத்தை அனுபவிக்கின்றனர். கனடாவில் உள்ள பெரிய நகர்ப்புற மையங்களுக்குள், **ரொறன்ரோ** [மூன்றாவது அதிகூடிய](https://www.socialplanningtoronto.org/poverty_drops_what_to_learn) சிறுவர்களின் வறுமை விகித (14.7%) நிலையில் உள்ளது. இந்த விகிதம் சில நகர்ப்பிரிவுகளில் இன்னும் அதிகமாக உள்ளது: **ரொறன்ரோ** மத்தியில் உள்ள 25.6% குடும்பங்கள் வறுமையை அனுபவிக்கின்றன, அதேபோல் Humber River–Black Creek இல் உள்ள 20.7% குடும்பங்கள் வறுமையை அனுபவிக்கின்றன.

**சமூகநல உதவித்தொகைகள் மக்களை வறுமையில் வைத்திருக்கின்றன**

வேலை செய்ய முடியாத அல்லது வேலை கிடைக்காதவர்களுக்கு நிதி உதவி வழங்கும், ஒன்ராறியோவின் இரண்டு முக்கிய திட்டங்களாகிய, ஒன்ராறியோ வலுவீனமுற்றோர் ஆதரவுத் திட்டம் (ODSP) மற்றும் ஒன்ராறியோ வோர்க்ஸ் (OW) ஆகியன அடிப்படை வாழ்க்கைத் தரத்திற்கு உத்தரவாதம் அளிக்க வேண்டும். வருந்தத்தக்க வகையில், பல தசாப்தங்களாகக் கொடுப்பனவு விகிதங்கள் தேக்கநிலையில் உள்ளன, மேலும் பெறுநர்கள் ஒரு தலைமுறைக்கு முன்பு இருந்ததை விட [இப்போது பாரிய வறுமையை அனுபவிக்கின்றனர்](https://policyalternatives.ca/sites/default/files/uploads/publications/Ontario%20Office/2016/05/CCPA%20ON%20Ontario's%20social%20assistance%20poverty%20gap.pdf). சமூகநல உதவியை நம்பியிருக்கும் [63% குடும்பங்கள்](https://proof.utoronto.ca/wp-content/uploads/2022/08/Household-Food-Insecurity-in-Canada-2021-PROOF.pdf) உணவுப் பற்றாக்குறையை அனுபவிப்பதாகவும் ஆய்வொன்று சுட்டிக் காட்டுகின்றது.

தற்போது**வாழ்வதற்குக் கட்டுப்படியாகாத** நிலை **அதிகரிக்கும் ஓரு இடமாக ரொறொன்ரோ உள்ளது.**

வீட்டுவசதி, பொதுப் போக்குவரத்து மற்றும் சிறுவர் பராமரிப்பு போன்ற முக்கிய சேவைகளின் அதிக செலவுகள் பல குடியிருப்பாளர்களுக்கு வசதியான மற்றும் நிதி ரீதியாகப் பாதுகாப்பான வாழ்க்கையை அனுபவிப்பதைக் கடினமாக்குகின்றன. [2009 முதல் 2015 வரை](https://www.toronto.ca/wp-content/uploads/2017/11/9787-TO_Prosperity_Final2015-reduced.pdf) சிறுவர் பராமரிப்புச் செலவு 30%, பொது போக்குவரத்து 36% மற்றும் வாடகை 13% உயர்ந்துள்ளது. இந்த ஆண்டு பணவீக்கம் புதிய உச்சத்தை எட்டியுள்ள நிலையில், [உணவு விலை](https://www.cbc.ca/news/business/food-prices-inflation-groceries-1.6499640) மற்றும் இதர அத்தியாவசியப் பொருட்களின் விலையானது குடியிருப்பாளர்களின் தேவைகளைச் சந்திக்கும் திறனைப் பாதிக்கிறது.

**உணவு வங்கிகளுக்கான தேவை இரண்டு மடங்குக்கு மேல் அதிகரித்துள்ளது**

நாளாந்த உணவு வங்கி (Daily Bread Food Bank) மற்றும் நோர்த் யோர்க் ஹார்வெஸ்ட் (North York Harvest) ஆகியவற்றிற்கு ஆகஸ்டில் 200,000 உணவு வங்கி வருகையாளர்கள் சென்றனர் - தொற்றுநோய்க்கு முந்தைய மாதத்தில் சுமார் 72,000 வருகைகளிலிருந்தும் - மற்றும் கிட்டத்தட்ட 9,000 புதிய உணவு வங்கிப் பயனாளர்களிலிருந்தும், இது ஒரு பாரிய உயர்வாகும். அதிகரிக்கும் வாழ்க்கைச் செலவு, போதிய ஊதியம் இல்லாமை மற்றும் பணவீக்கம் ஆகியவை இந்தப் பாரிய உயர்ச்சிக்குப் பங்களிக்கின்றன, உணவுப் பாதுகாப்புத் திட்டங்களை வழங்கும் சமூகக் குழுக்களின் மீது இவை பெரும் அழுத்தத்தை ஏற்படுத்துகின்றன.

**உரிய நடவடிக்கை எடுக்கவும்!**

1. உங்கள் நகரசபை வேட்பாளர்கள் பின்வரும் நடவடிக்கைகளில் ஈடுபடுவார்களா என்று கேட்கவும்:

* சமூகநல உதவித் தொகைகளைக் கணிசமான அளவில் அதிகரிக்குமாறு மாகாண அரசாங்கத்திடம் பரிந்துரைத்தல், எனவே அதைப் பெறுபவர்கள் வறுமையிலிருந்து விடுபட்டு, கண்ணியத்துடன் வாழ முடியும். ODSP & OW ஆகியவை பணவீக்கத்திற்கு ஏற்றவாறு சரிசெய்யப்பட வேண்டும்.
* போதுமானளவு உணவைத் தக்க வைப்பதற்குரிய நிலையான நிதியுதவிக்காக மத்தியஅரச மட்டத்தில் பரிந்துரைத்தல்.
* உணவு தயாரித்தல் மற்றும் விநியோகத்திற்காக நகராட்சிக்குச் சொந்தமான இடங்களுக்குரிய இலவச அணுகலைச் சமூக நிறுவனங்கள் மற்றும் அடிமட்டக் குழுக்களுக்கு வழங்குதல்.
* தொற்றுநோய்க் காலத்தின் போது தொடங்கப்பட்ட உணவுப் பாதுகாப்புத் திட்டங்களைப் பராமரிப்பதற்குச் சமூக அமைப்புகளுக்கு நீண்டகால மற்றும் நீடித்த நகராட்சி நிதியுதவியை வழங்குதல்.
* மாணவர்களின் சத்துணவுத் திட்டங்களுக்கான நிதியை அதிகரித்தல்.
* T’Karonto Indigenous Prosperity Planக்கு (T'Karonto பழங்குடியினர் வளமைத் திட்டம்) முழுமையாக நிதியளித்துச் செயற்படுத்தல்.
* கட்டுப்படியாகாமைப் பிரச்சினையால் பாதிக்கப்பட்டுள்ள குடியிருப்பாளர்களுக்கான அர்த்தமுள்ள ஆதரவு உட்பட, [வறுமைக் குறைப்பு உத்தி](https://www.toronto.ca/city-government/accountability-operations-customer-service/long-term-vision-plans-and-strategies/poverty-reduction-strategy/)க்குத் தனியாக ஒதுக்கப்பட்ட நீண்ட கால நிதியை வழங்குதல்.
* நடைமுறைப்படுத்தக்கூடிய வறுமைக் குறைப்பு இலக்குகளை வழங்குதல் மற்றும் வருடாந்த முன்னேற்ற அறிக்கைகளை வெளியிடுதல்.

2. வேட்பாளர்களைப் பற்றி மேலும் அறிக

இந்தத் தேர்தலின் பிரச்சினைகள் பற்றியும் வேட்பாளர்களின் நிலைப்பாடு குறித்தும் மேலும் அறிவதற்கு அனைத்து வேட்பாளர்களினதும் விவாதம் போன்ற நிகழ்வில் கலந்து கொள்ளவும்.

3. வாக்களிப்பதற்கு உறுதியெடுக்கவும்.

தேர்தல் நாள் அக்டோபர் 24.

முன்கூட்டிய வாக்களிப்பு அக்டோபர் 7 முதல் 14 வரை.

தபால் மூலம் வாக்களிப்பதற்கு செப்டம்பர் 1 முதல் 23 வரை விண்ணப்பிக்கவும்.

மேலதிகத் தகவல்களுக்கு, [www.socialplanningtoronto.org](http://www.socialplanningtoronto.org) ஐப் பார்வையிடவும்.